**251/2015.( IX.14.) sz. GVB határozat**

1. A Gazdasági és Városstratégiai Biztosság – az önkormányzat vagyonáról szóló 40/2014. (XII. 23.) önkormányzati rendelet 14. §-a és a rendelet mellékletét képező Versenyeztetési szabályzat alapján – a szombathelyi 8921 hrsz.-ú, Szombathely, Vajda János utca 22. szám alatti, 380 m2 területű „lakóház, udvar, gazdasági épület” megnevezésű ingatlant nyilvános pályázati eljárás útján értékesíti azzal, hogy az ingatlan kikiáltási árát 14.200.000,- Ft, azaz tizennégymillió-kétszázezer forint összegben állapítja meg.

A pályázat nyertese az az ajánlattevő lesz, aki a pályázati feltételeknek megfelel és összességében a legelőnyösebb ajánlatot teszi.

Az ajánlatokat a Gazdasági és Városstratégiai Bizottság bírálja el az alábbi szempontok alapján:

* Az ajánlattevő által vállalt vételár nagysága, ami legalább 14.200.000,- Ft.
* Az ajánlattevőnek a vételár megfizetésének módjára és határnapjára tett nyilatkozata.

1. A Gazdasági és Városstratégiai Bizottság felhatalmazza a polgármestert, hogy az 1. pontban megjelölt ingatlan értékesítésére vonatkozó pályázatot írja ki.

**Felelős:** Dr. Puskás Tivadar polgármester

Illés Károly alpolgármester

dr. Károlyi Ákos jegyző

(A végrehajtás előkészítéséért:

Lakézi Gábor, a Városüzemeltetési Osztály vezetője)

**Határidő:** 2015. szeptember 30.